बीजिंग : भारत के बाद अब चीन में भी शौचालय क्रांति चर्चा का विषय बनी हुई है. हालांकि ये भारत से कुछ अलग है. दुनिया के सबसे अमीर शख्सियतों में शामिल बिल गेट्स ने भी इसका समर्थन किया है. बिल गेट्स ने दुनिया के विकासशील देशों द्वारा झेली जा रही शौचालयों की समस्या की तरफ दुनिया भर का ध्यान खींचने के लिए मंगलवार को एक स्टंट किया. लोगों ने जब मंगलवार को माइक्रोसॉफ्ट के संस्थापक को मानव मल का एक जार दिखाते हुए देखा तो चौंक गए. दरअसल ‘भविष्य में शौचालय तकनीक’ को लेकर बीजिंग में एक कार्यक्रम आयोजित था.